एबीवीपी का मार्क्सवादियों के विरुद्ध प्रदर्शन
एबीवीपीकैथलकी आरकेएसडी कॉलेज की इकाई ने दिल्ली विश्वविद्यालय के रामजस कॉलेज में हुए देशविरोधी गतिविधियों के खिलाफ जोरदार प्रदर्शन कर मार्क्सवाद का पुतला फूंका। सभी विद्यार्थी कॉलेज अध्यक्ष मनप्रीत की अध्यक्षता में कॉलेज ग्राउंड में एकत्रित हुए। सभी कार्यकर्ता कॉलेज में चक्कर लगाते हुए भारत माता की जय, वंदे मातरम, अफजल के जो यार हैं वह सारे गद्दार हैं, के नारे लगाते हुए कॉलेज के मेन गेट पर पहुंचे।
मनप्रीत ने कहा कि देश के अंदर लगातार वामपंथी, कम्यूनिस्ट, मार्क्सवादियों ने देश विरोधी गतिविधियों को बढ़ाया जा रहा है। अभिषेक ने बताया कि पिछले साल जेएनयू में कश्मीर मांगे आजादी, अफजल हम शर्मिंदा हैं की नारेबाजी के बाद भी उस घटना के 1 साल बाद अब दिल्ली विश्वविद्यालय में यह सब चल रहा है। एबीवीपी कार्यकर्ताओं ने कॉलेज के बाहर नारेबाजी की। प्रदर्शन मे एबीवीपी के उपाध्यक्ष साहिल राणा, मनीष, सचिव पंकज, प्रवीण, अरुण गौतम, विशाल, प्रदीप कुमार, विकास, हर्ष, लक्की सिंगला, शुभम, आशीश, भविष्य, ईशान मौजूद रहे।
कैथल| एबीवीपीआरकेएसडी कॉलेज की इकाई के सदस्य मार्क्सवाद का पुतला फूंकते हुए।
awa_Deva hin_Deva hin_Deva awa_Deva